Period: Old Babylonian
Genre: Literary
Transliteration:
<SURFACE>
<COLUMN>
...ba-ab...
i₃-gin-na e i₃-gin-na e na-aŋ₂ am-e pa bi₂-i-e₃ pa₃-bi im-me
i₃-lum eden-še₃ i₃-gin-na e
i₃-la-lum eden-še₃ i₃-gin-na e na-aŋ₂ ama₅-e pa bi₂-in-e₃
na-aŋ₂ unu{ki}ga-ke₄ pa₃-bi im-me
na-aŋ₂ kul-aba₄{ki}ke₄ pa bi₂-in-e₃ na-aŋ₂ ama₅-e pa₃-bi im-me
a-ra-li da-ma-al-ba e-ze₂ mu-na-dib-dib-be₂
u₈-e sila₄ ki ba-an-da-ab-tag guruš-e eden-na
uz₃-de₃ maš₂ ki ba-an-da-ab-tag guruš-e eden-na
ga ša₃-ba sahar-harub nu-me-a kiši₁₆ mu-na-ab-la₂
ga a u₂ a-ga nu-me-a a-gar₃-e ma-an-de₂
ga i₃-te-er-da gu₂-en-na nu-me-a ki-in-dar mu-na-ab-tar
ga ara₃ di₄-di₄ du₆-še₃ mu-na-sukud guruš-e
ga ara₃ gal-gal mudru-še₃ mu-na-na₂ guruš-e eden-na
ga tu₁₅-tuku₄-gin₇ šu im-ra-ra guruš-e eden-na
guruš eden ze₂-ba izi mu-da-ab-ak guruš-e eden-na
ki-bi-a guruš-e ama ugu-ni-ir kin mu-un-da-ra-ši-in-gi₄
lu₂ <unk> ama-mu-ur₂ du₁₁-ga-na-ab eden-še₃ he₂-em-ma <unk>
<SURFACE>
<COLUMN>
i₃ mu-da-gal₂ ga mu-da-gal₂
ga-mu {dug}šakir₃-ra ma-tum₃-tum₃
ga tu₁₅-tuku₄-gin₇ šu im-ra-ra
ga i-ti-ir-da im-gin₇ i₃ in-tag₄-e eden-še₃ he₂-em-ma <unk>
eden-bi-še₃ ša₃ mu-ni-pa₃-a-ni i₃-gul-gul eden-še₃ he₂-em-ma <unk>
eden-še₃ di-mu-de₃ di-mu-de₃ ša₃ na-ba <unk> an-de₅-de₅
eden-še₃ a-ra-li-še₃ di-mu-de₃
eden-še₃ eden...ki-a-še₃
eden bad₃-tibira{ki}a-še₃
eden e₂-muš₃-a-še₃ di-mu-de₃ ša₃-na ba-an-di-di

Cuneiform:
<SURFACE>
<COLUMN>
...𒁀𒀊...
𒉌𒁺𒈾𒂊𒉌𒁺𒈾𒂊𒈾𒉘𒄠𒂊𒉺𒉈𒄿𒌓𒁺𒅆𒊒𒁉𒅎𒈨
𒉌𒈝𒂔𒂠𒉌𒁺𒈾𒂊
𒉌𒆷𒈝𒂔𒂠𒉌𒁺𒈾𒂊𒈾𒉘𒃣𒂊𒉺𒉈𒅔𒌓𒁺
𒈾𒉘𒀕𒆠𒂵𒆤𒅆𒊒𒁉𒅎𒈨
𒈾𒉘𒆰𒀕𒆠𒆤𒉺𒉈𒅔𒌓𒁺𒈾𒉘𒃣𒂊𒅆𒊒𒁉𒅎𒈨
𒀀𒊏𒇷𒁕𒈠𒀠𒁀𒂊𒍢𒈬𒈾𒁳𒁳𒁉
𒇇𒂊𒃢𒆠𒁀𒀭𒁕𒀊𒋳𒄨𒂊𒂔𒈾
𒍚𒉈𒈧𒆠𒁀𒀭𒁕𒀊𒋳𒄨𒂊𒂔𒈾
𒂵𒊮𒁀𒅖𒁬𒉡𒈨𒀀𒌑𒄉𒈬𒈾𒀊𒇲
𒂵𒀀𒌑𒀀𒂵𒉡𒈨𒀀𒀀𒃼𒂊𒈠𒀭𒌤
𒂵𒉌𒋼𒅕𒁕𒄘𒂗𒈾𒉡𒈨𒀀𒆠𒅔𒁯𒈬𒈾𒀊𒋻
𒂵𒄯𒌉𒌉𒇯𒂠𒈬𒈾𒃴𒄨𒂊
𒂵𒄯𒃲𒃲𒉺𒂠𒈬𒈾𒈿𒄨𒂊𒂔𒈾
𒂵𒅎𒇧𒁶𒋗𒅎𒊏𒊏𒄨𒂊𒂔𒈾
𒄨𒂔𒍢𒁀𒉈𒈬𒁕𒀊𒀝𒄨𒂊𒂔𒈾
𒆠𒁉𒀀𒄨𒂊𒂼𒌋𒅗𒉌𒅕𒆥𒈬𒌧𒁕𒊏𒅆𒅔𒄄
𒇽<unk>𒂼𒈬𒌫𒅗𒂵𒈾𒀊𒂔𒂠𒃶𒅎𒈠<unk>
<SURFACE>
<COLUMN>
𒉌𒈬𒁕𒅅𒂵𒈬𒁕𒅅
𒂵𒈬𒂁𒌼𒊏𒈠𒉐𒉐
𒂵𒅎𒇧𒁶𒋗𒅎𒊏𒊏
𒂵𒄿𒋾𒅕𒁕𒅎𒁶𒉌𒅔𒋺𒂊𒂔𒂠𒃶𒅎𒈠<unk>
𒂔𒁉𒂠𒊮𒈬𒉌𒅆𒊒𒀀𒉌𒉌𒄢𒄢𒂔𒂠𒃶𒅎𒈠<unk>
𒂔𒂠𒁲𒈬𒉈𒁲𒈬𒉈𒊮𒈾𒁀<unk>𒀭𒊑𒊑
𒂔𒂠𒀀𒊏𒇷𒂠𒁲𒈬𒉈
𒂔𒂠𒂔...𒆠𒀀𒂠
𒂔𒂦𒁾𒉄𒆠𒀀𒂠
𒂔𒂍𒈹𒀀𒂠𒁲𒈬𒉈𒊮𒈾𒁀𒀭𒁲𒁲